CELEX: 62021CN0544
Language: da
Date: 2021-08-31 00:00:00
Title: Sag C-544/21: Anmodning om præjudiciel afgørelse indgivet af Landgericht Mainz (Tyskland) den 31. august 2021 — ID mod Stadt Mainz

3.1.2022   
            
            
               DA
            
            
               Den Europæiske Unions Tidende
            
            
               C 2/17
            
         
      Anmodning om præjudiciel afgørelse indgivet af Landgericht Mainz (Tyskland) den 31. august 2021 — ID mod Stadt Mainz
      (Sag C-544/21)
      (2022/C 2/21)
      Processprog: tysk
      
         Den forelæggende ret
      
      Landgericht Mainz
      
         Parter i hovedsagen
      
      
         Sagsøger: ID
      
         Sagsøgt: Stadt Mainz
      
         Præjudicielle spørgsmål
      
      
                  1)
               
               
                  Følger det af EU-retten, navnlig af artikel 4, stk. 3, TEUF, artikel 288, stk. 3, TEUF og artikel 260, stk. 1, TEUF, at artikel 15, stk. 1, stk. 2, litra g), og stk. 3, i Europa-Parlamentets direktiv 2006/123/EF (1) (herefter »tjenesteydelsesdirektivet«) har direkte virkning i forbindelse med en verserende retssag mellem privatpersoner således, at de nationale bestemmelser i § 4 i den tyske Verordnung über die Honorare für Architekten- und Ingenieurleistungen (lovbekendtgørelse om honorarer for arkitekt- og ingeniørydelser) fra 1996 i affattelsen fra 2002 (herefter »HOAI 2002«), som er i strid med dette direktiv, og hvorefter de minimumssatser for arkitekters og ingeniørers projekterings- og tilsynsydelser, der er fastsat i denne honorarordning — bortset fra visse undtagelsestilfælde — er bindende, og en honoraraftale med lavere satser end minimumssatserne, der indgås i kontrakter med arkitekter og ingeniører, er ugyldig, ikke længere finder anvendelse, selv om der er tale om krav på grundlag af en arkitektkontrakt, der blev indgået i 2004, dvs. før vedtagelsen af tjenesteydelsesdirektivet?
               
            
                  2)
               
               Såfremt spørgsmål 1) besvares benægtende:
                              a)
                           
                           
                              Skal artikel 49 TEUF (tidligere artikel 43 TEU) fortolkes således, at bestemmelsen er til hinder for en national ordning som HOAI 2002’s § 4, hvorefter de minimumssatser for arkitekters og ingeniørers projekterings- og tilsynsydelser, der er fastsat i denne honorarordning — bortset fra visse undtagelsestilfælde — er bindende, og en honoraraftale med lavere satser end minimumssatserne, der indgås i kontrakter med arkitekter og ingeniører, er ugyldig, henholdsvis således at en sådan national ordning udgør en tilsidesættelse af artikel 49 TEUF (tidligere artikel 43 TEU)?
                           
                        
                              b)
                           
                           
                              Såfremt det foregående spørgsmål besvares bekræftende: Følger det af en sådan tilsidesættelse, at de nationale bestemmelser om bindende minimumssatser (i den foreliggende sag HOAI 2002’s § 4) ikke længere finder anvendelse i en verserende sag mellem private?
                           
                        
            
         (1)  Europa-Parlamentets direktiv 2006/123/EF af 12.12.2006 om tjenesteydelser i det indre marked (EUT 2006, L 376, s. 36).